Edinburgas katedrāle

Edinburgas katedrāle jeb Svētā Egidija katedrāle (angļu: St Giles' Cathedral/High Kirk of Edinburgh, skotu gēlu: Cathair-eaglais Naomh Giles) ir Skotijas Baznīcas draudzes baznīca, kas atrodas Skotijas galvaspilsētas Edinburgas vecpilsētā. Atrodas uz Karaliskās jūdzes un gadsimtiem bijusi Skotijas reliģiskās dzīves centrs. Tā kā Skotijas Baznīca pieturas pie kalvinisma prezbiteriānisma novirziena, katedrāles nosaukums dievnamam ir tikai tradīcija. Katedrālē notiek uzņemšana Dadža ordenī. Katedrāle celta 12. gadsimtā, 14. gadsimtā ievērojami paplašināta. 1467. gadā tā kļuva par koleģiālbaznīcu. 16. gadsimtā katedrālē kalpoja prezbiteriānisma dibinātājs Džons Nokss. No 1563. līdz 1639. gadam katedrālē parasti notika Skotijas parlamenta sēdes. 1829. un 1833. gadā katedrāle tika pārbūvēta pēc arhitekta Viljama Bērna (William Burn, 1789—1870) projekta, bet no 1872. līdz 1883. gadam — restaurēta pēc arhitekta Viljama Heja (William Hay, 1818—1888) projekta. Ārējās saites Vikikrātuvē par šo tēmu ir pieejami multivides faili. Skatīt: Edinburgas katedrāle. Encyclopædia Britannica raksts (angliski)